                                                                                                   Мемлекеттік қызметтер көрсету сапасы
                                                                                                            бойынша тоқсандық есепке қосымша (1-МК)


Алматы облысы Білім саласында сапаны қамтамасыз ету департаментінің       2026 жылғы 3-тоқсанында мемлекеттік қызметтер көрсету сапасы  бойынша атқарылған жұмыстардың талдамалық анықтамасы

Білім беру қызметімен айналысуға лицензия беру

Алматы облысының Білім саласында сапаны қамтамасыз ету департаменті (бұдан әрі- Департамент) тарапынан «Білім туралы» Қазақстан Республикасының Заңының 57-бабына, «Рұқсаттар және хабарламалар туралы» Қазақстан Республикасының Заңының 29-бабына, «Бастауыш, негізгі орта, жалпы орта, техникалық және кәсіптік, орта білімнен кейінгі,  діни білім беру  ұйымдарының  білім беру қызметіне қойылатын біліктілік талаптарының және оларға сәйкестікті растайтың құжаттардын тізбесін бекіту туралы» Қазақстан Республикасы Оқу-ағарту министрінің 2022 жылғы 24 қарашадағы №473 бұйрығына сәйкес білім беру қызметімен айналысуға лицензияны және (немесе) лицензияға қосымшаны беру, білім беру ұйымының қайта ұйымдастырылуына байланысты білім беру қызметімен айналысуға лицензияны және (немесе) лицензияға қосымшаны қайта ресімдеу жұмыстары заңмен белгіленген уақытта жүргізілуде.
Алматы облысының білім беру мекемелеріне «Білім беру қызметімен айналысуға лицензия беру» мемлекеттік қызметі электронды «elicense.kz» ақпараттық жүйе арқылы «Бастауыш, негізгі орта, жалпы орта, техникалық және кәсіптік, орта білімнен кейінгі білім беру, діни білім беру саласында білім беру қызметімен айналысуға лицензия беру» мемлекеттік қызметін көрсету қағидаларын бекіту туралы» Қазақстан Республикасы Оқу-ағарту министрінің 2022 жылғы          30 қарашадағы № 483 бұйрығымен бекітілген мемлекеттік қызмет көрсетуге қойылатын негізгі талаптардың тізбесі негізінде көрсетіледі. 
2026 жылғы 3-тоқсанда Департаменттің «Е-лицензиялау» мемлекеттік мәліметтер базасында тіркелген 63 өтініш қаралды (32-не оң нәтиже  көрсетілсе, 31 өтінішке бас тартылды). 
Мемлекеттік қызмет көрсетілген 32 өтініштің қорытындысы негізінде:                      
4 мектепке бас лицензия берілді  (1. «Алматы облысы білім басқармасының Қарасай ауданы бойынша білім бөлімі» мемлекеттік мекемесінің «Бұлақты ауылындағы жайлы мектеп» КММ («Бастауыш білім беру», «Негізгі орта білім беру» және «Жалпы орта білім беру»); 2. «Алматы облысы білім басқармасының Іле ауданы бойынша білім бөлімі» мемлекеттік мекемесінің «Н. Тілендиев атындағы жайлы мектеп» КММ («Бастауыш білім беру», «Негізгі орта білім беру» және «Жалпы орта білім беру»);3.	 «Алматы облысы білім басқармасының Алатау қаласы бойынша білім бөлімі» мемлекеттік мекемесінің «№20 жалпы орта мектеп» КММ («Бастауыш білім беру», «Негізгі орта білім беру» және «Жалпы орта білім беру»); 4. «Алматы облысы білім басқармасының Алатау қаласы бойынша білім бөлімі» мемлекеттік мекемесінің «№10 орта мектеп» КММ («Бастауыш білім беру»);, 
9 оқу-сауықтыру ұйымына маусымдық қызметке бас лицензия берілді                            (1. «Ainaline Camp» ЖШС, 2. «Тау-Тұран» ЖШС, 3. «Samruk Company» ЖШС,                        4. «Baqsy» емдеу-сауықтыру кешені» ЖШС, 5. «BALALAND Халықаралық балалар орталығы» ЖШС, 6. «Champ» ЖШС, 7. «М и Company» ЖШС, 8. «NOMAD LIFE» ЖШС, 9. «Алматы қаласы Білім басқармасының шаруашылық жүргізу құқығындағы «Оқушылар сарайы» мемлекеттік коммуналдық кәсіпорны»),
2 техникалық және кәсіптік білім беру ұйымына лицензияға қосымша берілді            (1. «Алматы облысы білім басқармасының Шонжы политехникалық колледжі» МКҚМ, 2. «Алматы облысы білім басқармасының Талғар политехникалық колледжі» МКҚМ),
1 оқу-сауықтыру ұйымына маусымдық қызметке лицензияға қосымша берілді («Еркемай-Сервис» ЖШС),
16 мектептің лицензиясы және (немесе) лицензияға қосымшасы қайта ресімделді.
Бас тартылған 31 өтініш бойынша:
23 өтініш бас лицензия алуға, 4 өтініш лицензияға қосымша алуға, 4 өтініш лицензия және/немесе лицензияға қосымшаны қайта ресімдеу білім беру қызметіне қойылатын біліктілік талаптары және оларға сәйкестікті растайтын құжаттардың тізбесіне сәйкес келмегендіктен немесе ұсынылған құжаттар топтамасы толық болмағандықтан дәлелді бас тартылды. 

Білім беру ұйымдарынан шығатын ресми құжаттарды апостильдеу

Білім туралы құжаттарды апостильдеу «Білім беру ұйымдарынан шығатын ресми құжаттарды апостильдеу»[footnoteRef:1] мемлекеттік қызмет көрсету қағидалары негізінде көрсетіледі.  [1:  ҚР БҒМ 2020 ж. 18.05 № 209 бұйрығы] 

2026 жылдың 3-тоқсанында білім беру ұйымдарынан шығатын ресми құжаттарды апостильдеу бойынша 49 өтініш қаралды, оның  ішінде 48 құжат апостильденді, 1 өтінішке бас тартылды. 
Апостильденген құжаттар бойынша: 
· жалпы орта білім туралы аттестат – 32;
· негізгі орта білім туралы – 7;
· табель – 1;
· техникалық және кәсіптік білім туралы диплом – 8;
Елдерге кету картасы:
-	Корея - 1;
-	Түркия – 32;
-	Италия – 4;
-	Қытай – 2;
-	Польша – 4;
-	Словакия – 3:
-	Чехия – 1; 
-	Австрия – 1. 
Бас тартылғанқұжаттар бойынша:
-	жалпы орта білім туралы аттестат – 1.
Департамент тарапынан білім беру саласында мемлекеттік көрсетілетін қызмет тәртібі туралы түсіндіру жұмыстары үнемі жүргізіліп, тиісті әдістемелік нұсқамалар берілуде. 
Мемлекеттік орган көрсететін қызметтер бойынша қағидалар департаменттің арнайы ресми интернет-ресурсына орналастырылған. 
Департаментте мемлекеттік қызметтерді көрсетуде қызметті алушылармен тікелей байланыс шектелген.

